आईटीआई-पॉलीटेक्निक कॉलेज में 100 फीसदी प्लेसमेंट
तकनीकी कर्मचारियों की मांग सबसे ज्यादा है। कॉलेजों में दो-तीन साल में हुए प्लेसमेंट के आंकड़ों से यह बात साफ नजर आ रही है। आईटीआई के ज्यादातर ट्रेड में हर साल 100 फीसदी प्लेसमेंट हो रहा है। पॉलीटेक्निक कॉलेज की मैकेनिकल ब्रांच के सारे विद्यार्थियों को कॉलेज में पढ़ाई के दौरान ही नौकरी मिल रही है। जबकि गर्ल्स आईटीआई और गर्ल्स कॉलेज में तो इक्का-दुक्का छात्रा को ही नौकरी मिली।
साल दर साल आईटीआई से पासआउट छात्राें की औद्योगिक संस्थानों में डिमांड बढ़ रही है। आईटीआई में निजी कंपनियों ने अपने ग्रेड के लिए पहले से ही विद्यार्थियों को बुक कर लिया है लेकिन आईटीआई गर्ल्स में एक भी कैंपस नहीं आया। कॉलेज प्लेसमेंट सेल खुद के प्रयास से बाहर जाकर प्लेसमेंट पाले वाली छात्राओं को अपनी उपलब्धि मान रहा है। परंपरागत कोर्स कराने वाले शहर के दोनों सरकारी कॉलेजों में भी प्लेसमेंट के हाल खराब है। एसएन कॉलेज में दसवीं के बेस पर छात्र-छात्राओं के जगह मिली लेकिन कॉलेज प्रबंधन का योगदान कम रहा। यहीं हाल गर्ल्स कॉलेज का है। तीन साल में कॉलेज प्लेसमेंट सेल के पास केवल 7 छात्राओं के रिकार्ड उपलब्ध है। इसमें तीन छात्राओं को दूसरे कॉलेज के कैंपस में सिलेक्ट किया। वहीं कॉलेज के कैंपस में केवल चार छात्राओं को प्लेसमेंट मिल सका। कॉलेज की प्रभारी प्राचार्य डॉ.गीताली सेनगुप्त ने बताया छात्राओं का रुझान हायर एजुकेशन के लिए ज्यादा रहता है। प्लेसमेंट पाले वाली छात्राओं ने ज्वाइनिंग तक नहीं दी। पिछले साल एक छात्रा निजी बैंक के लिए सिलेक्ट हुई। आईटीआई गर्ल्स कॉलेज के उप-प्राचार्य केएस राजपूत ने बताया कॉलेज में कैंपस सिलेक्शन नहीं होता है। जो छात्राएं बाहर सिलेक्ट होती है वे अपनी जानकारी प्लेसमेंट सेल को देती है। हम इसे ही कॉलेज का प्लेसमेंट मानते हैं।
कॉलेजों में इतना हुआ प्लेसमेंट
कंपनियों में भारी डिमांड, सौ फीसदी हो रहा है प्लेसमेंट
कॉलेज के छात्र-छात्राओं की निजी कंपनियों ने भारी डिमांड है। कॉलेज में कंपनियां अपने ग्रेड के अनुसार प्लेसमेंट करती है। कॉलेज में 100 फीसदी प्लेसमेंट हो रहा है। - हितैषी सुरागे, आईटीआई, खंडवा
कॉलेज 2012-13 2013-14 2014-15 2015-16
एसएन कॉलेज 150 - 839 -
गर्ल्स कॉलेज 3 3 1 -
पॉलीटेक्निक कॉलेज 50 40 46 -
आईटीआई 200 210 225 -
आईटीआई गर्ल्स 10 20 40 -
(कॉलेज प्रबंधन से प्राप्त जानकारी के अनुसार)
सरकारी कॉलेज में फरवरी तक कैंपस सिलेक्शन के निर्देश
उच्च शिक्षा विभाग ने सरकारी कॉलेजों में स्वामी विवेकानंद कॅरियर मार्गदर्शन योजना के तहत फरवरी तक कैंपस सिलेक्शन कराने के निर्देश दिए हैं। शासन ने कॉलेज में अलग ट्रेनिंग एंड प्लेसमेंट विभाग बनाया है। आईटीआई एवं पॉलीटेक्निक कॉलेज में साल में 15 से 20 कंपनियां प्लेसमेंट के लिए आती है।
hin_Deva hin_Deva hin_Deva hin_Deva hin_Deva hin_Deva bho_Deva hne_Deva mai_Deva kas_Deva hin_Deva mai_Deva hin_Deva bho_Deva hin_Deva